Sven Paulus

Sven Paulus (sündinud 31. detsembril 1978) on eesti ajakirjanik, näitleja ja luuletaja.

Pärast Rapla Ühisgümnaasiumi lõpetamist õppis ta aastail 1998-2007 Tartu Ülikoolis ajakirjandust, semiootikat ja teisi sotsiaalteadusi. 

Paulus on töötanud raadios Vaba Euroopa, Kuku Raadios, Vikerraadios ning olnud Generaadio peatoimetaja. Aastail 2003-2012 töötas ta muu hulgas Eesti Televisioonis saadete "Joon", "Parlament", "Osoon", "Puutepunkt", "Teateid tegelikkusest" juures. 

Lisaks on ta avaldanud artikleid ajalehtedes, ajakirjades ja portaalides. Paulus on Tartu Üliõpilasteatri kaasasutaja ning osalenud mitme festivali korraldamises. 

Kategooria:Eesti ajakirjanikud
Kategooria:Eesti näitlejad
Kategooria:Sündinud 1978